Diari Oficial de la Generalitat Valenciana


Sumari del DOGV 5760, del 12-05-2008 (2008/5887)

DECRET 13/2008, de 18 d'abril, del president de la Generalitat, pel qual es crea el fitxer informatitzat denominat Guia de la Comunicació.
------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2008/04/18/13/dof/vci/html**

### Dades del document

Número de DOGV
:   5760

Data del DOGV
:   12-05-2008

Secció del DOGV
:   I. DISPOSICIONS GENERALS

Número del document
:   2008/5887


Data del document
:   18-04-2008

Organisme emissor
:   Presidència de la Generalitat

Tipus de document
:   Decret

Descriptors 

:   * legislació
    * administració regional
    * dades personals
    * base de dades

DECRET 13/2008, de 18 d'abril, del president de la Generalitat, pel qual es crea el fitxer informatitzat denominat Guia de la Comunicació. [2008/5887]  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que esta s'aplicarà a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.  
Així mateix, l'esmentada llei orgànica disposa en l'article 20 que la creació, modificació o supressió dels fitxers de les administracions públiques només podrà fer-se per mitjà de disposició general publicada en el Boletín Oficial del Estado o diari oficial corresponent.  
El Decret 96/1998, de 6 de juliol, del Consell, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat, determina, en els seus articles 10 i següents, el procediment d'inscripció en este últim dels fitxers informatitzats de dades personals creats o gestionats pels distints òrgans o entitats de la Generalitat, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.  
Per la seua banda, per al desenvolupament de la seua activitat, la Secretaria Autonòmica de Comunicació de la Presidència de la Generalitat, a través de la Direcció General de Promoció Institucional, necessita la creació del fitxer automatitzat que s'indica en l'annex.  
Per tot el que antecedix, segons el que establix l'article 28 de la Llei 5/1983, de 30 de desembre, del Consell, i una vegada complits els tràmits establits en l'article 12 del Decret 96/1998, de 6 de juliol, del Consell,  
DECRETE  
Primer  
El present decret té com a objecte la creació d'un fitxer informatitzat, que s'adjunta en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Segon  
En el tractament i la conservació de les dades de caràcter personal s'actuarà d'acord amb el que establix la Llei Orgànica 15/1999, de 13 de desembre, i la normativa que la complemente o, si és el cas, que la substituïsca.  
Tercer  
Tots els interessats, les dades dels quals responguen a la finalitat del present annex, apartat A, i tinguen voluntat d'incorporar-les al fitxer informatitzat, o vulguen realitzar qualsevol rectificació o cancel·lació d'estes quan pertoque, han de dirigir-se al servici o unitat que es concreta en l'annex esmentat.  
Quart  
El present decret entrarà en vigor l'endemà de la publicació en el Diari Oficial de la Comunitat Valenciana.  
València, 18 d'abril de 2008  
El president de la Generalitat,  
FRANCISCO CAMPS ORTIZ  
ANNEX   
Centre directiu: Direcció General de Promoció Institucional.   
Denominació del fitxer: Guia de la Comunicació.  
A) Finalitat del fitxer i usos previstos per a este:   
Guia informativa concebuda com a instrument de suport per a les tasques de comunicació.  
B) Persones o col·lectius sobre els quals es pretenga obtindre dades de caràcter personal:  
Els representants de les entitats, empreses, agències i mitjans de comunicació, així com càrrecs públics de les administracions local, autonòmica o estatal o altres autoritats que puguen ser objecte del contingut de la Guia de la Comunicació.  
C) Procediment de recollida de dades:  
Directament dels interessats per mitjà de formularis o a través dels diaris, butlletins oficials i mitjans de comunicació.  
D) Estructura bàsica del fitxer i descripció dels tipus de dades incloses:  
Dades de caràcter identificatiu: nom i cognoms, càrrec representatiu.   
Dades de l'entitat a què representen: nom, domicili, telèfon, fax, correu electrònic, pàgina web.   
E) Cessions de dades de caràcter personal que es prevegen:  
La Guia de la Comunicació és d'accés públic.  
F) Òrgan de l'administració responsable del fitxer:  
Secretaria Autonòmica de Comunicació de la Presidència de la Generalitat.  
G) Servicis o unitats davant els quals pogueren exercir-se els drets d'accés, rectificació, cancel·lació i oposició:  
La Direcció General de Promoció Institucional, de la Secretaria Autonòmica de Comunicació.  
H) Mesures de seguretat:  
Mesures de seguretat de nivell bàsic


Còpia Permalink ELI